Betoni tunnettiin antiikin Roomassa | Uusavuton
Rakentaminen ja remontointi, yleistieto
Betoni tunnettiin antiikin Roomassa
13/10/2011 13/10/2011 | admin
Pantheonin betonikupoli sisältä kuvattuna.
Betoni on maailman käytetyin ja todella kestävä rakennusmateriaali, jota käytetään monentyyppisissä rakenteissa ja rakennusosissa. Betoni on maailman käytetyin rakennusmateriaali, mutta sen käyttö yleistyi vasta 1900-luvun alussa sen pitkästä historiasta huolimatta.
Betoni on kiviaineksen, veden, sementin ja mahdollisten muiden seos- tai lisäaineiden muodostama seos. Betonin kiviaines on rakeista kiveä, jonka raekokoa muuttamalla voidaan muokata rakennuselementin ominaisuuksia. Sementti ja vesi muodostavat kemiallisen reaktion, joka kovettaa seoksen. Reaktio jatkuu vielä nopean kovettumisen jälkeen – hyvä betoni saattaa jatkaa kovettumistaan jopa 20 vuotta valun jälkeen.
Lisäaineilla pystytään vaikuttamaan esimerkiksi siihen, miten betoni kestää pakkasta, tai vaikkapa betonin notkeuteen. Seosaineet vaikuttavat betonin lujuuteen, työstettävyyteen ja koossapysyvyyteen.
Betoni tunnettiin jo antiikin Roomassa
Betoni ei ole mikään uusi keksintö. Betonin kaltainen seos oli käytössä jo antiikin roomalaisilla. Betoni, tai ”opus caementicium”, niin kuin sen esimuotoa tuolloin kutsuttiin, mullisti arkkitehtuurin. Sen avulla pystyttiin saamaan aikaiseksi muotoja, joista ei aiemmin oltu voitu edes unelmoida.
Esimerkiksi kuuluisa Rooman Pantheonin kupoli on tehty betonista, ja se on maailman suurin raudoittamaton betonikupoli nykypäivänäkin.
Rooman tuhon myötä myös ”betonin” salaisuus unohtui, ja vasta myöhään 1700-luvulla se löydettiin uudelleen. 1900-luvulla sen käyttö yleistyi lopullisesti teräsbetonin keksimisen myötä.
Betonin plussat
Miksi betoni on näppärä rakennusmateriaali:
betoni on kestävää ja helposti muotoiltavaa
sopivaa moneen erityyppiseen rakentamiseen edellisten ominaisuuksiensa vuoksi
betoni ei pala
betonilla on hyvä lämpökapasiteetti ja ääneneristys
oikeissa olosuhteissa ja huollettuna pitkäikäinen
Miinuksena betonista voisi sanoa, että maanjäristykset voivat vakavasti vahingoittaa etenkin raudoittamattomia betonirakennuksia.
Raskaustesti uusavuttomille